CELEX: C2006/036/29
Language: el
Date: 2006-02-11 00:00:00
Title: Απόφαση του Δικαστηρίου (τέταρτο τμήμα), της  8ης Δεκεμβρίου 2005 , στην υπόθεση C-445/04 (αίτηση του Finanzgericht Düsseldorf για την έκδοση προδικαστικής αποφάσεως): Possehl Erzkontor GmbH κατά Hauptzollamt Duisburg (Κοινό Δασμολόγιο — Δασμολογική κατάταξη — Δασμολογική διάκριση 2519 90 10 — Μαγνησία η οποία έχει ληφθεί με τήξη, μέσα σε ηλεκτρική κάμινο τόξου, από μαγνησίτη που έχει υποστεί προηγουμένως πύρωση — Μαγνησία που έχει ληφθεί με τήξη με ηλεκτρισμό)

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/15
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 8ης Δεκεμβρίου 2005
   στην υπόθεση C-445/04 (αίτηση του Finanzgericht Düsseldorf για την έκδοση προδικαστικής αποφάσεως): Possehl Erzkontor GmbH κατά Hauptzollamt Duisburg (1)
   
   (Κοινό Δασμολόγιο - Δασμολογική κατάταξη - Δασμολογική διάκριση 2519 90 10 - Μαγνησία η οποία έχει ληφθεί με τήξη, μέσα σε ηλεκτρική κάμινο τόξου, από μαγνησίτη που έχει υποστεί προηγουμένως πύρωση - Μαγνησία που έχει ληφθεί με τήξη με ηλεκτρισμό)
   (2006/C 36/29)
   Γλώσσα διαδικασίας: η γερμανική
   Στην υπόθεση C-445/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Finanzgericht Düsseldorf (Γερμανία) με απόφαση της 13ης Οκτωβρίου 2004, η οποία περιήλθε στο Δικαστήριο στις 21 Οκτωβρίου 2004, στο πλαίσιο της δίκης Possehl Erzkontor GmbH κατά Hauptzollamt Duisburg, το Δικαστήριο (τέταρτο τμήμα), συγκείμενο από τους K. Lenaerts, προεδρεύοντα του τετάρτου τμήματος, M. Ilešič (εισηγητή) και E. Levits, δικαστές, γενικός εισαγγελέας: A. Tizzano, γραμματέας: H. von Holstein, βοηθός γραμματέας, εξέδωσε στις 8 Δεκεμβρίου 2005 απόφαση με το ακόλουθο διατακτικό:
   Η τηγμένη μαγνησία, όπως αυτή της υποθέσεως της κύριας δίκης, υπάγεται στη δασμολογική διάκριση 2519 90 10 της Συνδυασμένης Ονοματολογίας του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τους κανονισμούς (ΕΚ) 3115/94 της Επιτροπής, της 20ής Δεκεμβρίου 1994, 1359/95 της Επιτροπής, της 13ης Ιουνίου 1995, 2448/95 της Επιτροπής, της 10ης Οκτωβρίου 1995, και 3009/95 της Επιτροπής, της 22ας Δεκεμβρίου 1995.
   
      (1)  ΕΕ C 314 της 18.12.2004.